Ranchi : सहायक प्राध्यापक नियुक्ति में कई गड़बड़ियों के खिलाफ गुरुवार को झारखंड अनुबंध सहायक प्राध्यापक संघ के अध्यक्ष निरंजन कुमार ने हाईकोर्ट में रिट याचिका दायर की. निरंजन कुमार इस केस को पैरवी हाईकोर्ट के सीनियर अधिवक्ता राजेश कुमार करेंगे. अभ्यर्थी निरंजन कुमार ने बताया कि राज्य में 2007 के बाद जेट की परीक्षा नहीं हुई है, जिससे वे परेशान हैं. दूसरी ओर आरक्षण के मापदंड की अनदेखी कर आयोग ने विज्ञापन प्रकाशित किया है. उन्होंने बताया कि जनजातीय एवं क्षेत्रीय भाषा में एक बार भी नियुक्ति नहीं हुई है तो फिर बैकलॉग पद कहां से आया.